PATVIRTINTA:

Jaunimo reikalų departamento prie Socialinės apsaugos ir darbo ministerijos direktoriaus

2021-10-29 įsakymu Nr. 2V-238(1.4).

**Tvarka dėl „Erasmus+“ jaunimo mainų ir jaunimo darbuotojų mobilumo**

**veiklų organizavimo ir išlaidų finansavimo laikotarpiu,**

**kai yra taikomi oficialūs apribojimai dėl koronaviruso paplitimo**

1. **Bendrosios nuostatos**
2. „Tvarka dėl „Erasmus+“ jaunimo mainų ir jaunimo darbuotojų mobilumo veiklų organizavimo ir išlaidų finansavimo laikotarpiu, kai yra taikomi oficialūs apribojimai dėl koronaviruso paplitimo“ (toliau – Tvarka) nustato tvarką, kaip:
	1. Turi būti organizuojamos „Erasmus+“ jaunimo srities programos finansuojamos jaunimo mainų ir jaunimo darbuotojų mobilumo veiklos laikotarpiu, kai veiklų organizavimui ir kelionėms yra taikomi oficialūs apribojimai dėl koronaviruso (COVID-19) paplitimo;
	2. Finansuojamos „Erasmus+“ jaunimo srities jaunimo mainų ir jaunimo darbuotojų mobilumo projektų išlaidos, kai dėl taikomų koronaviruso (COVID-19) oficialių apribojimų veiklos organizuojamos nuotoliniu, mišriu ar įprastu būdu, yra atšaukiamos ar nukeliamos.
3. Tvarkos nuostatų taikymas:
	1. Tvarka taikoma nuo 2020 m. sausio 30 d., kai yra taikomi oficialūs apribojimai veiklų organizavimui ir kelionėms dėl koronaviruso (COVID-19) paplitimo.
	2. Tvarka taikoma iki kol bus panaikinti oficialūs apribojimai veiklų organizavimui ir kelionėms dėl koronaviruso (COVID-19) paplitimo ir apie tai oficialiai praneš Jaunimo reikalų departamentas prie Socialinės apsaugos ir darbo ministerijos (toliau – Departamentas) tinklalapyje ir informuos projektų vykdytojus el. paštu.
	3. Tvarka taikoma „Erasmus+“ jaunimo srities jaunimo mainų ir jaunimo darbuotojų mobilumo projektų, finansuotų 2018-2021 metais, veikloms, kurios vykdomos ne anksčiau nei 2020 m. sausio 30 d.
4. Oficialiais apribojimais laikomi Lietuvos Respublikos Vyriausybės paskelbti nutarimai ir rekomendacijos dėl veiklų organizavimo Lietuvoje, kelionių iš ir į Lietuvą. Oficialiais taip pat laikomi projekto partnerio šalies, atvykstančio dalyvio šalies kompetentingų institucijų sprendimai ir rekomendacijos dėl veiklų neorganizavimo toje šalyje ar nekeliavimo iš ir į jų šalį.
5. **Veiklų organizavimas**
6. Kai yra taikomi oficialūs apribojimai veiklų organizavimui ir kelionėms dėl koronaviruso (COVID-19) paplitimo, įsivertinus situaciją, oficialias rekomendacijas ir dalyvių saugumo užtikrinimo galimybes, jaunimo mainus ir jaunimo darbuotojų mobilumo veiklas įgyvendinančios organizacijos:
	1. **Jaunimo mainų veiklas**, kurios nebuvo pradėtos įgyvendinti iki koronaviruso paplitimo, gali:
		1. nukelti veiklų įgyvendinimą laikotarpiui, kai nebus taikomi oficialūs apribojimai;
		2. jei įmanoma, jaunimo mainų veiklą gali organizuoti mišriu būdu (mišrus mobilumas) - fizinį mobilumą derinant su virtualiu mobilumu; virtualus mobilumas gali būti organizuojamas tik tuo metu, kai taikomi oficialūs apribojimai dėl koronaviruso; veikla organizuojama įprastu būdu (fizinis mobilumas) turi atitikti programos vadove numatytą minimalią trukmę; tarp virtualaus ir fizinio mobilumo gali būti laikotarpis, kuomet nevykdoma veikla, tačiau virtualus ir fizinis mobilumas turi būti įgyvendinti projekto laikotarpiu;
		3. jei taikomi oficialūs apribojimai dėl koronaviruso, jaunimo mainų išankstinį planavimo vizitą (parengiamąjį vizitą) ir jaunimo mainų veiklą gali organizuoti nuotoliniu būdu (virtualus mobilumas);
		4. atšaukti veiklas;
	2. **Jaunimo darbuotojų mobilumo veiklas**, kurios nebuvo pradėtos įgyvendinti iki koronaviruso paplitimo, gali:
		1. nukelti veiklų įgyvendinimą laikotarpiui, kai nebus taikomi oficialūs apribojimai;
		2. jei įmanoma, veiklą organizuoti mišriu būdu (mišrus mobilumas) - fizinį mobilumą derinant su virtualiu mobilumu; virtualus mobilumas gali būti organizuojamas tik tuo metu, kai taikomi oficialūs apribojimai dėl koronaviruso; veikla organizuojama įprastu būdu (fizinis mobilumas) turi atitikti programos vadove numatytą minimalią trukmę; tarp virtualaus ir fizinio mobilumo gali būti laikotarpis, kuomet nevykdoma veikla, tačiau virtualus ir fizinis mobilumas turi būti įgyvendinti projekto laikotarpiu;
		3. jei taikomi oficialūs apribojimai dėl koronaviruso, jaunimo darbuotojų mobilumo ir parengiamojo vizito veiklą organizuoti nuotoliniu būdu (virtualus mobilumas);
		4. atšaukti.
	3. Departamentas nerekomenduoja jaunimo mainų ir jaunimo darbuotojų mobilumo veiklų organizuoti įprastu būdu (fizinis mobilumas). Tačiau jei organizacijos ir dalyviai, įsivertinę situaciją ir objektyvias sąlygas priima sprendimą veiklas organizuoti įprastu būdu, tai nėra draudžiama ir išlaidos gali būti dengiamos „Erasmus+“ finansuoto projekto lėšomis, jei laikomasi visų šių sąlygų:
		1. nėra oficialių apribojimų dėl koronaviruso paplitimo dalyviams neišvykti iš jų šalies, nevykti į veiklos šalį;
		2. į veiklą atvykusiems dalyviams nėra privaloma saviizoliacija;
		3. įgyvendinant veiklą, bus laikomasi visų oficialių kompetentingų institucijų sprendimų ir (ar) rekomendacijų taikomų veiklos organizavimui;
		4. organizacijos ir dalyviai prisiima finansinę atsakomybę, kad padengs išlaidas savo lėšomis, jei veikla neįvyks ar dalyviai į ją neatvyks dėl kitų aplinkybių, kurios nepriskiriamos prie *force majeure* aplinkybių. *Force majeure* aplinkybes atitiktų naujai paskelbti oficialūs apribojimai, dalyvio liga ar kitos nuo dalyvių ir organizacijų veiksmų nepriklausančios aplinkybės, kurias galima pagrįsti oficialiais dokumentais.
7. Nusprendus nukelti projekto veiklas (bet įgyvendinti jas iki projekto pabaigos datos), organizacija turi informuoti apie tai Departamentą. Nusprendus veiklas nukelti ilgesniam laikotarpiui, reikia pateikti oficialų prašymą pratęsti projektą ir pasirašyti sutarties pakeitimą.
8. Nusprendus jaunimo darbuotojų mobilumo, jaunimo mainų ar išankstinio planavimo vizito veiklą dėl COVID-19 apribojimų organizuoti nuotoliniu būdu (virtualus mobilumas, mišrus mobilumas), organizacija turi iš anksto informuoti apie tai Departamentą ir pasirašyti sutarties priedą dėl taikomų papildomų finansinių ir sutarčių taisyklių, taikomų projektams, pagal kuriuos dėl COVID-19 organizuojama virtuali veikla (jei dar nepasirašytas).
9. Nusprendus atšaukti veiklas, organizacija turi informuoti apie tai Departamentą.
10. Nusprendus veiklas organizuoti pagal Tvarkos 4 punkto c. papunktį, organizacija iš anksto turi informuoti apie tai Departamentą.
11. **Išlaidų finansavimas**
12. Kai jaunimo mainų ar jaunimo darbuotojų mobilumo veiklos organizuojamos, atšaukiamos ar nukeliamos, atitinkant Tvarkos 4 punkte apibrėžtas nuostatas, išlaidos patirtos veiklos metu, atidėjus ar nukėlus veiklas, pripažinus *force majeure* aplinkybes, finansuojamos projekto lėšomis fiksuotų normų1 ir faktinių (realių) išlaidų1 pagrindu, kaip nurodyta lentelėje „Išlaidų finansavimas pagal atvejus ir biudžeto kategorijas“. Tačiau bendra projektui skirta dotacijos suma negali didėti.
13. Kai jaunimo mainų ar jaunimo darbuotojų mobilumo veiklos vykdomos, atšaukiamos ar nukeliamos, atitinkant Tvarkos 4 punkte apibrėžtas nuostatas, organizacijos galutinėje projekto ataskaitoje, įvedant duomenis apie dalyvio veiklą, turi:
	1. nurodyti ir pagrįsti *force majeure* atvejį, naudojant raktažodį „COVID“;
	2. įsitikinti, kad pažymėtas langelis prie „COVID-19 affected";
	3. pridėti raštą, kuriame:
		1. nurodyti, kokie oficialūs apribojimai buvo taikomi veiklos laikotarpiu, dėl kurių veiklos buvo vykdomos kitu būdu nei buvo planuota paraiškoje, aprašyti įgyvendintus pakeitimus;
		2. pridėti dokumentus, pagrindžiančius taikomus oficialius apribojimus, *force majeure* aplinkybes;
	4. deklaruoti išlaidas ir pridėti lentelėje „Išlaidų finansavimas pagal atvejus ir biudžeto kategorijas“ nurodytus dokumentus.

**Išlaidų finansavimas pagal atvejus ir biudžeto kategorijas**

**1 lentelė**

| **Finansavimas /Atvejai** | **VEIKLA BUVO ATŠAUKTA****(iki veiklos pradžios)** | **VEIKLA BUVO NUKELTA****(iki veiklos pradžios)** | **VEIKLA ORGANIZUOJAMA****NUOTOLINIU BŪDU (virtualus mobilumas; taikoma jaunimo darbuotojų mobilumui, jaunimo mainų veiklai)** | **VEIKLA ORGANIZUOJAMA****NUOTOLINIU BŪDU (virtualus mobilumas; taikoma tik išankstinio planavimo/ parengiamajam vizitui)** |
| --- | --- | --- | --- | --- |
| Atvejų pavyzdžiai | 2020 m. kovo 20 d. - 30 d. Trakuose turėjo būti organizuojami jaunimo mainai. Dalyviai buvo nusipirkę kelionės bilietus, dalyviams buvo užsakytas apgyvendinimas ir maitinimas jaunimo mainų laikotarpiu, tačiau dėl Lietuvoje nustatyto karantino jaunimo mainai buvo atšaukti.  | 2020 m. balandžio 1-10 d. Telšiuose turėjo būti organizuojama jaunimo darbuotojų mobilumo veikla – mokymo kursai. Dalyviai buvo nusipirkę kelionės bilietus, organizacija dalyviams užsakė apgyvendinimą ir maitinimą mokymo kursų metu, tačiau dėl Lietuvoje nustatyto karantino mokymo kursai negalėjo būti organizuojami numatytu laiku, veiklą įgyvendinančios organizacijos nutarė mokymo kursus įgyvendinti vėliau.  | 2020 m. birželio 1 - 6 d. Kaune turėjo būti organizuojama jaunimo darbuotojų mobilumo veikla – seminaras. Dėl taikomų oficialių apribojimų dėl koronaviruso paplitimo, organizacijos nusprendė seminarą organizuoti tuo metu, kaip ir buvo planuota, tačiau nuotoliniu būdu. | 2020 m. birželio 8 - 9 d. Vilkaviškyje turėjo būti organizuojamas jaunimo mainų išankstinis planavimo vizitas (toliau – IPV). Dėl taikomų oficialių apribojimų dėl koronaviruso paplitimo, organizacijos nusprendė IPV organizuoti tuo metu, kaip ir buvo planuota, tačiau nuotoliniu būdu. |
| Kelionės išlaidos | Jei dalyviai buvo nusipirkę kelionės bilietus veiklai, kuri buvo atšaukta ar nukelta, dalyviams *gali būti skiriama fiksuota norma kelionei1 su sąlyga*, kad bilietus pirkę dalyviai/organizacijos kreipėsi į bilietą pardavusią kompaniją dėl išlaidų kompensavimo ir gavo neigiamą atsakymą. Tokiu atveju prie ataskaitos reikia pridėti susirašinėjimus su kompanija ir išlaidas įrodančius dokumentus (bilietus, sąskaitas). | Fiksuotos normos1 neskiriamos. | Fiksuotos normos1 neskiriamos. |
| Mobilumo organizavimo išlaidos  | Jei veiklos atšaukimo ar nukėlimo atveju organizacija kreipėsi į paslaugų/prekių tiekėją dėl veiklai užsakytų paslaugų/prekių atšaukimo, tačiau gavo neigiamą atsakymą ir turėjo apmokėti su veikla tiesiogiai susijusias išlaidas (pvz., atšaukus veiklos dalyvių apgyvendinimą ir maitinimą viešbutyje, organizacija pagal sutartį vis tiek turėjo sumokėti už 2 dienų kambarių rezervaciją), *gali būti skiriama dalis fiksuotų normų*1 (priklausomai nuo patirtų išlaidų gali būti skiriamos fiksuotos normos1 už tam tikrą laikotarpį). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. | *2018 - 2020 finansuotiems projektams skiriama 35% fiksuotos normos*1*2021 m. finansuotiems projektams skiriama 100% fiksuotos normos*1Ataskaitoje, įvedant duomenis apie dalyvio mobilumą, turi būti pažymėtas virtualus mobilumas. Prie ataskaitos turi būti pridėtas dalyvių sąrašas (sudarytas registracijos metu, tačiau pašalinus nedalyvavusius asmenis; be dalyvių parašų, tačiau patvirtintas organizacijos teisinio atstovo parašu, nurodant veiklos pavadinimą ir datas) ir nuotoliniu būdu vykusios veiklos ekrano nuotraukos, kuriose matytųsi vykstanti veikla (pavadinimas, turinys ir pan.), dalyviai ir jų skaičius, data. Išlaidų dokumentų teikiant ataskaitą pridėti nereikia. Jaunimo mainų lyderiai, jaunimo darbuotojų mobilumo dalyviai turi užpildyti internetinį klausimyną.Ataskaitos tikrinimo metu, jei veiklos rezultatai neatitinka planuotų paraiškoje, gali būti nuspręsta neskirti dalies fiksuotų normų1, kaip nurodyta aukščiau. | Fiksuotos normos1 neskiriamos. |
| Išimtinės išlaidos | Organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (80% brangių kelionių2; 100% kitų išlaidų). | Organizacijos gali perkelti iki 10% sutartyje numatytų mobilumo organizavimo ir kelionės išlaidų lėšų į išimtinių išlaidų eilutę, kad pasidengti nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas (pvz., veiklos laikotarpiui įsigyti specialią virtualių susitikimų programą). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma.Virtualių mobilumų išimtinės išlaidos dengiamos faktinių išlaidų pagrindu (75% realių išlaidų). |
| Dalyvių su specialiaisiais poreikiais išlaidos (2021 m. finansuotiems projektams: įtraukties stiprinimo išlaidos) | Organizacijos ataskaitos teikimo metu gali prašyti padengti didesnes nei dotacijos sutartyje numatytas dalyvių su specialiaisiais poreikiais išlaidas (2021 m. finansuotiems projektams – dalyvių turinčių mažiau galimybių išlaidas). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% realių išlaidų). |
| Individuali parama | Fiksuotos normos1 neskiriamos. |

**2 lentelė**

| **Finansavimas /Atvejai** | **VEIKLA ORGANIZUOJAMA****MIŠRIU BŪDU** **(taikoma jaunimo darbuotojų mobilumui, jaunimo mainų veiklai)** | **VEIKLA ORGANIZUOJAMA ĮPRASTU BŪDU,****laikantis oficialių kompetentingų institucijų sprendimų ir (ar) taikomų rekomendacijų veiklos organizavimui ir kelionėms (taikoma jaunimo darbuotojų mobilumui, jaunimo mainų veiklai, išankstiniams planavimo vizitams)** |
| --- | --- | --- |
| Atvejų pavyzdžiai | 2020 m. birželio 7 - 16 d. Kėdainiuose turėjo būti organizuojami jaunimo mainai. Dėl veiklos metu taikomų oficialių apribojimų dėl koronaviruso paplitimo, organizacijos nusprendė jaunimo mainus organizuoti mišriu būdu:* 5 dienų virtualų mobilumą (nuotoliniu būdu) 2020 m. birželį, kai dar yra taikomi oficialūs apribojimai;
* 5 dienų fizinį mobilumą (įprastu būdu) vėlesniu laikotarpiu, kai jau nebus oficialių apribojimų dėl koronaviruso paplitimo.
 | 2020 m. rugpjūčio 17 - 25 d. Biržų r. turėjo būti organizuojami dvišaliai jaunimo mainai (Lietuva – Latvija). Organizacijos, įsivertinusios, kad nėra oficialių apribojimų keliauti iš Latvijos į Lietuvą ir atgal, dalyviai gali atvykti mažu autobusiuku (išvengiant oro uostų ir kontaktų su didele žmonių grupe), nėra taikoma privaloma saviizoliacija, kad veikla bus įgyvendinama gamtos sąlygomis, priėmė sprendimą organizuoti jaunimo mainus įprastu būdu Biržų rajone, laikantis oficialių kompetentingų institucijų sprendimų ir (ar) rekomendacijų taikomų veiklos organizavimui. |
| Kelionės išlaidos | Fiksuotos normos1 skiriamos tik fizinio mobilumo atveju. Teikiant ataskaitą, išlaidų dokumentų pridėti nereikia.Kol yra taikomi oficialūs apribojimai dėl koronaviruso paplitimo, rekomenduojama įsigyti bilietus su galimybe keisti kelionės datą ar susigrąžinti kelionės išlaidas neįvykus kelionei. Jei tokiu atveju kelionės išlaidos didesnės nei skiriama kelionės fiksuota norma1 pagal atstumą, gali būti padengiama visa kelionės išlaidų suma su sąlyga, kad projektas turi nepanaudoto biudžeto rezervą, pvz. veikloje dalyvavo truputį mažiau dalyvių nei numatyta sutartyje. Įvedant duomenis apie dalyvio mobilumą, reiktų pažymėti *force majeure*, patikslinti kelionės išlaidų sumą ir pridėti kelionės išlaidų dokumentus. | Dalyviui skiriama fiksuota norma1 kelionei priklausanti nuo kelionės atstumo. Teikiant ataskaitą, išlaidų dokumentų pridėti nereikia.Kol yra taikomi oficialūs apribojimai dėl koronaviruso paplitimo, rekomenduojama įsigyti bilietus su galimybe keisti kelionės datą ar susigrąžinti kelionės išlaidas neįvykus kelionei. Jei tokiu atveju kelionės išlaidos didesnės nei skiriama kelionės fiksuota norma1 pagal atstumą, gali būti padengiama visa kelionės išlaidų suma su sąlyga, kad projektas turi nepanaudoto biudžeto rezervą, pvz. veikloje dalyvavo truputį mažiau dalyvių nei numatyta sutartyje. Įvedant duomenis apie dalyvio mobilumą, reiktų pažymėti *force majeure*, patikslinti kelionės išlaidų sumą ir pridėti kelionės išlaidų dokumentus. |
| Mobilumo organizavimo išlaidos  | *Fiksuotos normos*1 *skiriamos*:* Už virtualaus mobilumo laikotarpį:
	+ 35% fiksuotos normos1 2018-2020 m. finansuotiems projektams;
	+ 100% fiksuotos normos1 2021 m. finansuotiems projektams;
* Už fizinio mobilumo laikotarpį: fiksuotos normos1 už veiklos laikotarpį ir kelionės dienas (jei būtina, po vieną kelionės dieną prieš ir po veiklos).

Mobilumo organizavimo sumos skaičiavimas: * *Virtualus mobilumas*: veiklos dalyvių skaičius padauginamas iš veiklos trukmės dienomis ir
	+ 35% mobilumo organizavimo fiksuotos normos1, jei projektas finansuotas 2018-2020 m.;
	+ 100% mobilumo organizavimo fiksuotos normos1, jei projektas finansuotas 2021 m.;
* *Fizinis mobilumas*: veiklos dalyvių skaičius padauginamas iš veiklos trukmės dienomis ir mobilumo organizavimo fiksuotos normos1.

Ataskaitoje, įvedant duomenis apie dalyvio mobilumą, turi būti išskiriami virtualaus ir fizinio mobilumo laikotarpiai, deklaruota priklausanti mobilumo organizavimo išlaidų suma. Teikiant ataskaitą reikia pridėti:* *Virtualus mobilumas*: dalyvių sąrašą (sudarytas registracijos metu, tačiau pašalinus nedalyvavusius asmenis; be dalyvių parašų, tačiau patvirtintas organizacijos teisinio atstovo, nurodant veiklos pavadinimą ir datas) ir nuotoliniu būdu vykusios veiklos ekrano nuotraukas, kuriose matytųsi vykstanti veikla (pavadinimas, turinys ir pan.), dalyviai ir jų skaičius, data.
* *Fizinis mobilumas*: dalyvių sąrašą - deklaraciją (su dalyvių parašais, patvirtintas organizacijos teisinio atstovo; nurodant veiklos pavadinimą ir datas, vietą, kiekvieno dalyvio atvykimo ir išvykimo datas) ir veiklos nuotraukas, kuriose matytųsi vykdoma veikla ir dalyvių skaičius.

Teikiant ataskaitą, išlaidų dokumentų pridėti nereikia. | *Fiksuotos normos*1 *skiriamos:** 2018-2020 finansuotiems projektams: kiekvienam dalyviui už veiklos laikotarpį ir kelionės dienas (jei būtina, po vieną kelionės dieną prieš ir po veiklos);
* 2021 m. finansuotiems projektams: fiksuota norma1 kiekvienam dalyviui.

Teikiant ataskaitą reikia pridėti:* Dalyvių sąrašą - deklaraciją (su dalyvių parašais, patvirtintas organizacijos teisinio atstovo; nurodant veiklos pavadinimą ir datas, vietą, kiekvieno dalyvio atvykimo ir išvykimo datas).
* Veiklos nuotraukas, kuriose matytųsi vykdoma veikla ir dalyvių skaičius.
* Jaunimo mainų lyderiai, jaunimo darbuotojų mobilumo dalyviai turi užpildyti internetinį klausimyną.

Teikiant ataskaitą, išlaidų dokumentų pridėti nereikia. |
| Išimtinės išlaidos | * *Virtualus mobilumas*: organizacijos gali perkelti iki 10% sutartyje numatytų mobilumo organizavimo ir kelionės išlaidų lėšų į išimtinių išlaidų eilutę, kad pasidengti nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas (pvz., veiklos laikotarpiui įsigyti specialią virtualių susitikimų programą). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (75% realių išlaidų).
* *Fizinis mobilumas*: organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (80% brangių kelionių2; 100% kitų išlaidų).
 | Organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos (pvz. su COVID-19 susiję testai), pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (80% brangių kelionių2; 100% kitų išlaidų). |
| Dalyvių su specialiaisiais poreikiais išlaidos (2018-2020 m. finansuotiems projektams) | Organizacijos ataskaitos teikimo metu gali prašyti padengti didesnes nei dotacijos sutartyje numatytas dalyvių su specialiaisiais poreikiais išlaidas. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% realių išlaidų). |
| Įtraukties stiprinimo išlaidos (2021 m. finansuotiems projektams) | * *Virtualus mobilumas*: organizacijos ataskaitos teikimo metu gali prašyti padengti didesnes nei dotacijos sutartyje numatytas dalyvių turinčių mažiau galimybių išlaidas. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% realių išlaidų).
* *Fizinis mobilumas*:
	+ fiksuotos normos1 skiriamos už veikloje dalyvavusius mažiau galimybių turinčius dalyvius; teikiant ataskaitą turi būti pagrįstas šiems dalyviams suteiktas papildomas palaikymas, pridėti susitikimų dalyvių sąrašai;
	+ organizacijos gali prašyti padengti patirtas išlaidas, kurios susijusios su mažiau galimybių turinčių dalyvių dalyvavimu ir jos nedengiamos kitų biudžeto eilučių. Tokiu atveju ataskaitoje reikia deklaruoti patirtas išlaidas ir pateikti išlaidų dokumentus.
 | Fiksuotos normos1 skiriamos už veikloje dalyvavusius mažiau galimybių turinčius dalyvius. Teikiant ataskaitą turi būti pagrįstas šiems dalyviams suteiktas papildomas palaikymas, pridėti susitikimų dalyvių sąrašai.Organizacijos gali prašyti padengti patirtas išlaidas, kurios susijusios su mažiau galimybių turinčių dalyvių dalyvavimu ir jos nedengiamos kitų biudžeto eilučių. Tokiu atveju ataskaitoje reikia deklaruoti patirtas išlaidas ir pateikti išlaidų dokumentus. |
| Individuali parama (2021 m. finansuotiems projektams) | Fiksuotos normos1 skiriamos tik fizinio mobilumo dalyviams už veiklos laikotarpį. | Fiksuota norma1 skiriama kiekvienam dalyviui už veiklos laikotarpį |
| Išankstinio planavimo/ parengiamojo vizito išlaidos | - | Fiksuotos normos1 skiriamos siunčiančių organizacijų dalyviams.Teikiant ataskaitą reikia pridėti:* Dalyvių sąrašą - deklaraciją (su dalyvių parašais, patvirtintas organizacijos teisinio atstovo; nurodant veiklos pavadinimą ir datas, vietą, kiekvieno dalyvio atvykimo ir išvykimo datas).
* Veiklos nuotraukas, kuriose matytųsi vykdoma veikla ir dalyvių skaičius.
* Vizito darbotvarkę.

Teikiant ataskaitą, išlaidų dokumentų pridėti nereikia. |
| Sistemos kūrimo ir informavimo veikla (2021 m. finansuotiems jaunimo darbuotojų mobilumo projektams) | - | Jei tokios išlaidos buvo finansuotos, ataskaitoje turi būti aprašyta veikla ir pridėti išlaidas pagrindžiantys dokumentai. Išlaidos dengiamos faktinių išlaidų pagrindu (80% išlaidų). |